**ԱՄՓՈՓԱԹԵՐԹ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ՆԵՐՄՈՒԾՎՈՂ ԹՌՉՆԱՄՍԻ ՆԿԱՏՄԱՄԲ ՍԱԿԱԳՆԱՅԻՆ ՔՎՈՏԱ ԿԻՐԱՌԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ՀՀ մրցակցության պաշտպանության հանձնաժողով | | 17.11.2021թ. |
| N ԳԳ/2883-2021 |
| 1. 2021 թվականի համար Հայաստանի Հանրապետությանը տրամադրվել է 44,000 հազար տոննա ծավալով թռչնամսի քվոտա, որը հաշվարկվել է նախորդ երեք տարիների միջին ցուցանիշների համաձայն։   Էկոնոմիկայի նախարարության 2021 թվականի հուլիսի 2-ի թիվ 01/9744-2021 գրությամբ Հանձնաժողով ներկայացված տվյալների համաձայն՝ բաշխվել է 36,695 հազ տոննա թռչնամսի քվոտա, իսկ հետագայում ներկայացված տեղեկատվության համաձայն՝ բաշխվել է ամբողջ 44,000 հազար տոննա քվոտան։  Պետական եկամուտների կոմիտեի տվյալների համաձայն՝ 2021 թվականի հունվար-հոկտեմբեր ժամանակահատվածի դրությամբ ՀՀ ներմուծվել է 30,815 հազ տոննա թռչնամիս։  Ընդ որում 2021 թվականի հունվար-հոկտեմբեր ժամանակահատվածի դրությամբ այն երկրներից ներմուծումները, որոնց նկատմամբ քվոտայի կիրառվում չի իրականացվում կազմել է՝ Ուկրաինայից – 13,412 հազար տոննա (44 տոկոս), ՌԴ-ից – 5,452 հազար տոննա (18 տոկոս), Բելառուսից – 196 հազ տոննա:  Այսինքն` քվոտավորված ներմուծման ծավալը 2021 թվականի հունվար-հոկտեմբեր ժամանակահատվածի դրությամբ կազմել է 11,754 հազար տոննա (38 տոկոս), մնացած 19,061 հազար տոննայի (62 տոկոս) նկատմամբ քվոտա չի կիրառվել:  **Փաստացի 2021 թվականի համար տրամադրված քվոտայի ամբողջ 44,000 հազար տոննա ծավալից 2021 թվականի հոկտեմբերի դրությամբ կիրառվել է միայն 11,754 հազար տոննան։**  Այսպիսով, անդրադառնալով Նախագծում 2022 թվականի համար նախանշված 30000 տոննա քվոտայի կիրառմանը՝ Մրցակցության պաշտպանության հանձնաժողով (այսուհետ՝ Հանձնաժողով) անհրաժեշտ է համարում հաշվի առնել այն փաստը, որ **2021 թվականի համար բաշխված քվոտայի ամբողջ ծավալով ներմուծում չի իրականացվել:**  Վերոշարադրյալի հաշվառմամբ՝ **Հանձնաժողովն առաջարկում է քննարկման առարկա դարձնել քվոտայի ծավալների վերահաշվարկման հարցը**՝ հաշվի առնելով ՀՀ-ում հավի մսի արտադրության պոտենցիալ հնարավորությունը ևս։ | **Չի ընդունվել**  Որոշման նախագծում ներառված թռչնամսի քվոտայի ծավալն արդեն իսկ 14.0 հազ. տոննայով պակաս է, քան Եվրասիական տնտեսական հանձնաժողովի Կոլեգիայի 2021 թվականի օգոստոսի 17-ի N 102 որոշմամբ Հայաստանի Հանրապետությանը հատկացված ծավալը, ինչը պայմանավորված է տեղական թռչնամսի արտադրության հնարավոր ներուժի հաշվառման նկատառումներով։  Ինչ վերաբերում է Մրցակցության հանձնաժողովի կողմից ներկայացված՝ տրամադրված քվոտայի շրջանակներում 2021 թվականի հունվար – հոկտեմբեր ամիսներին ներմուծված թռչնամսի ծավալների վերաբերյալ վիճակագրական տեղեկատվությանը, հայտնում ենք, որ ՀՀ էկոնոմիկայի նախարարությունում կայացած թռչնամիս ներկրող տնտեսվարող սուբյեկտների հետ մի շարք հանդիպումների արդյունքում պարզաբանվել է, որ վերջիններիս համաճարակային իրավիճակով պայմանավորված ունեցել են ապրանքների փոխադրման հետ կապված խնդիրներ, որի արդյունքում ներմուծման գործընթացը պահանջել է մոտ 2-4 ամիս՝ կախված ապրանքների տեղափոխման հեռավորությունից։  Հաշվի առնելով վերոգրյալը՝ 2021 թվականի հունվար – հոկտեմբերի ամիսների շրջանակներում ներկրման ծավալների վերլուծությունը չի կարող լիարժեք պատկերացում տալ թռչնամսի քվոտայի բաշխման արդյունավետության վերաբերյալ, և վերջինս հնարավոր կլինի լիարժեք գնահատել տարեկան արդյունքների ամփոփումից հետո։ | |
| 1. 2. Նախագծի 3-րդ կետի 1-ին ենթակետով հաստատված Հավելված 2-ի՝ «Արտաքին տնտեսական գործունեության մասնակիցների միջև թռչնամսի՝ Հայաստանի Հանրապետություն ներմուծման թույլատրելի ծավալի բաշխման» կարգի (այսուհետ՝ Կարգ) վերաբերյալ հայտնում ենք հետևյալը. 2. Կարգի 9-րդ կետի համաձայն՝ *պատմական գնորդները լիազոր մարմին են ներկայացնում իրենց դիմում-հայտերը, որոնցում խնդրարկված ներմուծվելիք ապրանքի քանակը չպետք է գերազանցի հաշվետու ժամանակաշրջանում յուրաքանչյուրի կողմից ներմուծված ապրանքի միջին ծավալը:*   Կարգի 10-րդ կետով սահմանված է, որ *պատմական գնորդների միջև ներմուծման թույլատրելի ծավալի բաշխումից հետո մնացորդի առկայության դեպքում, լիազոր մարմնի կողմից 3 աշխատանքային օրվա ընթացքում այն պատմական գնորդներին, որոնք ստացել են նախնական դիմում-հայտով* ***խնդրարկված ծավալից ավելի քիչ ներմուծման թույլատրելի ծավալ****, ծանուցում է ուղարկվում` նշելով մնացորդի քանակը:*  Առաջարկում ենք նախատեսել համապատասխան կարգավորում, ըստ որի՝ պատմական գնորդի **խնդրարկված քվոտայի ծավալը հաշվարկային թույլատրելի ծավալից գերազանցելու դեպքում**՝ Լիազոր մարմնի կողմից պատմական գնորդին տրամադրած ծավալը չի կարող ավելի քիչ լինել պատմական գնորդի համար հաշվարկված թույլատրելի ծավալից:  Նշված կետի ավելացումը կապահովի բաշխման ժամանակ կամայական մոտեցման դրսևորումների բացառումը` թույլ չտալով արհեստականորեն քիչ ծավալի տրամադրումը: | **Չի ընդունվել**  Պատմական գնորդների համար ներմուծման թույլատրելի ծավալի հաշվարկն իրականացվում է որոշման նախագծի Հավելված N 2 – ով սահմանված Ընթացակարգով, ինչպես նաև տնտեսվարող սուբյեկտների կողմից և ՀՀ պետական եկամուտների կոմիտեի կողմից տրամադրված վիճակագրական տվյալների համադրման արդյունքում, ինչն ինքնին ենթադրում է յուրաքանչյուր պատմական գնորդի համար հաշվարկ՝ ելնելով վերջին երեք տարիների ընթացքում տվյալ ապրանքի ներմուծման միջին ծավալից։  Ուստի տվյալ մասով լրացուցիչ կետի սահմանումը համարում ենք ոչ նպատակահարմար։ | |
| 3․Կարգի 14-րդ կետով սահմանված է, որ *արտաքին տնտեսական գործունեության այլ մասնակիցների միջև ներմուծման թույլատրելի ծավալը բաշխումը յուրաքանչյուր մեկ մասնակցի մասով չպետք է գերազանցի արտաքին տնտեսական գործունեության այլ մասնակիցներին հասանելիք ներմուծման թույլատրելի ծավալի 20 տոկոսը: Արտաքին տնտեսական գործունեության այլ մասնակիցների միջև ներմուծման թույլատրելի ծավալը բաշխվում է համամասնորեն՝ ըստ արտաքին տնտեսական գործունեության այլ մասնակիցներին հասանելիք ներմուծման թույլատրելի ծավալի մեջ դիմած քանակների կշիռների։*  Հնարավոր տարընկալումներից խուսափելու համար առաջարկում ենք նշված «ծավալի 20 տոկոս» բառերից առաջ ավելացնել «ընդհանուր» բառը։ | **Ընդունվել է** | |
| 4. Արտաքին տնտեսական գործունեության **այլ մասնակիցների** միջև ներմուծման թույլատրելի ծավալի բաշխման (25 տոկոս) վերաբերյալ հայտնում ենք հետևյալը.  Արտաքին տնտեսական գործունեության այլ մասնակիցների միջև ներմուծման թույլատրելի ծավալի բաշխումը իրականացնելիս առաջարկում ենք, միևնույն անձի կողմից տարբեր ընկերությունների անունից հայտ ներկայացնելու հնարավորությունը բացառելու նպատակով Կարգում նախատեսել կարգավորում, որի համաձայն անհրաժեշտ կլինի`   * դիտարկել արտաքին տնտեսական գործունեության **այլ մասնակիցների միջև փոխկապակցվածության առկայությունը:** * դիտարկել արտաքին տնտեսական գործունեության **այլ մասնակիցների և պատմական գնորդների միջև փոխկապակցվածության առկայությունը:** * միևնույն անձի կողմից տարբեր ընկերությունների անունից հայտ ներկայացնելը սահմանել որպես հայտով խնդրարկված քվոտայի մերժման հիմք: | **Չի ընդունվել**  Արտաքին տնտեսական գործունեության մասնակիցների միջև փոխկապվածությունների առկայության ուսումնասիրությունը չի գտնվում ՀՀ էկոնոմիկայի նախարարության իրավասությունների շրջանակներում։  **Չի ընդունվել**  Արտաքին տնտեսական գործունեության այլ մասնակիցների և պատմական գնորդների միջև փոխկապվածությունների առկայության ուսումնասիրությունը չի գտնվում ՀՀ էկոնոմիկայի նախարարության իրավասությունների շրջանակներում։  **Ընդունվել է** | |
| 2. ՀՀ պետական եկամուտների կոմիտե | | 15.11.2021թ. |
| N 01/3-2/72624-2021 |
| «Հայաստանի Հանրապետության տարածք ներմուծվող թռչնամսի նկատմամբ սակա­գնային քվոտա կիրառելու մասին» Հայաստանի Հանրապետության կառավարութ­յան որոշման նախագծի վերաբերյալ հայտնում ենք, որ առաջարկություններ չունենք: | **Ընդունվել է** | |
| 3. ՀՀ ֆինանսների նախարարություն | | 25.11.2021թ. |
| N 01/2-1/19113-2021 |
| Ս.թ. նոյեմբերի 9-ի Ձեր թիվ 01/16154-2021 գրությամբ ներկայացված՝ «Հայաստանի Հան­րապետության տարածք ներմուծվող թռչնամսի նկատմամբ սակագնային քվոտա կիրա­ռելու մասին» ՀՀ կառա­վա­րու­­­թյան որոշման նախագծի վերա­բեր­յալ հայտ­­­­­­նում ենք, որ դիտո­­ղու­թյուններ և առա­ջար­կու­­թյուն­ներ չկան: | **Ընդունվել է** | |
| 3. ՀՀ արդարադատության նախարարություն | | 05.01.2022թ. |
| N /27.3/397-2022 |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«Հայասանի Հանրապետության տարածք ներմուծվող թռչնամսի նկատմամբ սակագնային քվոտա կիրառելու մասին» Հայաստանի Հանրապետության կառավարության որոշման նախագծի վերաբերյալ**  1. «Հայասանի Հանրապետության տարածք ներմուծվող թռչնամսի նկատմամբ սակագնային քվոտա կիրառելու մասին» Հայաստանի Հանրապետության կառավարության որոշման նախագծի(այսուհետ՝ Նախագիծ) 3-րդ կետի 1-ին ենթակետով հաստատված Հավելված 2-ի 10-րդ կետում, 18-րդ կետում անհրաժեշտ է հստակեցնել, թե ինչ եղանակով է ծանուցումն ուղարկվելու, իսկ 11-րդ կետում՝ լրացուցիչ դիմում-հայտերը ներկայացվելու: | **Ընդունվել է** | |
| 2. Հավելված 2-ի 19-րդ կետում անհրաժեշտ է հստակեցնել, թե ինչ է Լիազոր մարմնի կողմից տրամադրվելու Մրցակցության պաշտպանության հանձնաժողովին: | **Ընդունվել է** | |
| 3. Հավելված 2-ի 22-րդ կետում «դիմումը և» բառերն առաջարկում ենք հանել՝ նկատի ունենալով Հավելված 2-ի 20-րդ կետի 1-ին ենթակետը: | **Ընդունվել է** | |
| 4. Հավելված 2-ի 23-րդ կետում անհրաժեշտ է հստակեցնել՝ որոնք են հիմնավորող փաստաթղթերը: | **Ընդունվել է** | |
| 5. Հավելված 2-ի 27-րդ կետում «2 աշխատանքային» բառերից առաջ առաջարկում ենք լրացնել «սույն կարգի 26-րդ կետով սահմանված տեղեկացումը ստանալուց հետո» բառերը: | **Ընդունվել է** | |
| 6. Նախագծի 3-րդ կետով հաստատված Հավելված 3-ի «Մեկանգամյա լիցենզիա» բառերից առաջ, ինչպես նաև Հավելված 4-ի «Գլխավոր լիցենզիա» բառերից առաջ անհրաժեշտ է լրացնել «Ձև» բառը: | **Ընդունվել է** | |
| 4. ՀՀ վարչապետի աշխատակազմ | | 20.01.2022թ. |
|  |
| Նախագծի 4-րդ կետով հետադարձ ուժ է տրվում նախագծի գործողությանը։ Սակայն նախագիծը պարունակում է անձի իրավական վիճակը վատթարացնող կարգավորումներ, հետևաբար՝ հակասում է Սահմանադրության 73-րդ հոդվածին ըստ որի՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն։ | **Չի ընդունվել**  Նախագծով Հայաստանի Հանրապետությանը հատկացվող թռչնամսի քվոտայի շրջանակներում ՀՀ տնտեսվարող սուբյեկտներին հնարավորություն է ընձեռնվում Հայաստանի Հանրապետություն ներմուծել թռչնամիս մաքսատուրքի 25%, բայց ոչ պակաս, քան 0.2 եվրո 1 կգ-ի համար մաքսատուրքի դրույքաչափի կիրառմամբ։ Հակառակ պարագայում, 2022 թվականի հունվարի 1-ից ՀՀ տարածք ներմուծվող թռչնամսի նկատմամբ կիրառվում է 80%, բայց ոչ պակաս, քան 0.7 եվրո 1 կգ-ի համար մաքսատուրք։ Հաշվի առնելով վերոգրյալը՝ նախագիծը պարունակում է ոչ թե անձի իրավական վիճակը վատթարացնող, այլ բարելավող իրավական կարգավորումներ, ուստի չի հակասում ՀՀ Սահմանադրության 73-րդ հոդվածին։ | |